P R E S S E M E D D E L E L S E

**DHL Express justerer priserne fra 2020**

**Fra 1. januar 2020 stiger DHL Express’ danske priser i gennemsnit med 4,9%. Prisstigningen skyldes globale forhold som eksempelvis inflation og investeringer.**

**Vallensbæk d. 20. september 2019:** ”I DHL Express er det vores mål at støtte vores kunder med skræddersyede løsninger tilpasset deres behov, så de kan nå deres forretningsmæssige mål. Det forudsætter, at vi investerer store summer i vores internationale netværk,” siger Parvinder Tiwana, der er salgsdirektør for DHL Express i Danmark, og fortsætter:

”Den årlige prisjustering gør, at vi kan investere i vores infrastruktur, hvilket gør det muligt for os at benytte os af innovative teknologier og individuelle leveringsprocesseer for at sikre kunderne de bedste løsninger. De stigende mængder af pakker inden for e-handlen har øget behovet for logistisk ekspertise og derfor har DHL Express investeret massivt i nye fly og i udviklingen af det globale netværk af hubs og terminaler. Det har resulteret i udviklingen af markedets allerbedste sorteringsteknologi, der kan håndtere betydelige mængder pakker. Disse fremskridt - og dem, der er på vej - vil yderligere hjælpe os samt vores kunder og partnere med mærkbart at forbedre vores grønne aftryk på miljøet.”

DHL Express tilpasser sine priser hvert år under hensyntagen til inflation, valutaudsving og andre stigende omkostninger, såsom udgifter i forbindelse med overholdelse af forbedrede regulerings- og sikkerhedsforskrifter i hvert af de mere end 220 lande og territorier, hvor virksomheden er tilstede. Prisjusteringerne varierer fra land til land afhængigt af lokale forhold og gælder for alle kunder, hvor kontrakterne tillader det.

**For yderligere oplysninger kontakt venligst:**

Parvinder Tiwana, salgsdirektør for DHL Express i Danmark på mobil: 77 666 106.

Evt. billeder kan findes her: <http://www.mynewsdesk.com/dk/dhl-danmark/latest_media>

Deutsche Post DHL Group

Media Relations

Tim Rehkopf

Phone: +49 228 182-9944

E-mail: pressestelle@dpdhl.com

Se venligst også: [www.dpdhl.de/press](http://www.dpdhl.de/press)

**Om DHL:**

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistik–ydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 380.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundheds–pleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2018 på mere end 61 milliarder euro. [www.dhl.dk](http://www.dhl.dk)